L’IES Vicent Andrés Estellés celebra la seua Jornada de Portes Obertes
2025-07-24

Dimecres que ve 3 d’abril, a les 18h, l’IES Vicent Andrés Estellés de Burjassot celebrarà una Jornada de Portes Obertes per a donar a conéixer a la ciutadania la seua oferta educativa de cara al pròxim curs acadèmic. Durant la Jornada, el personal docent abordarà totes aquelles qüestions que poden ser d’interés per a les famílies, les quals també podran visitar les instal·lacions del centre educatiu i resoldre els dubtes que tinguen respecte a la futura educació dels seus fills.

L’institut, de titularitat pública, ofereix quatre modalitats de Batxillerat: Ciències, Humanitats, Ciències Socials i Arts, amb una oferta d’assignatures optatives molt estudiada, la qual cosa possibilita que els estudiants cursen les matèries més idònies per a la formació que trien en cada cas.

El centre educatiu manté un horari de jornada contínua, de 8h a 14h en 1r i 2n de l’ESO, i fins a les 15h, depenent de l’horari de cadascun dels següents cursos, amb el que es facilita la participació de l’alumnat en les activitats extraescolars de la vesprada.

La pàgina web del centre inclou informació més detallada sobre els seus nostres projectes i programes i és www.vicentandresestelles.org . El telèfon de contacte és el 96 120 62 20.